השמיניה (סדרת טלוויזיה)
הדמויות > משפחת דביר

עמוס (דדי) דביר (שמעון מימרן - עמוס / טל מוסרי - דדי): אביהם של איה, ניני, תמר וירון. בן זוגה של דגנית ואביו החורג של בן-בן. אוהב מאוד את להקת הביטלס. מדען לחקר הלמדא. בעבר עבד עם אבנר ורוברטו כחבורה בשם ״שלישיית למדא״. היה נשוי ללילי. בעל קעקוע של λ על הזרוע. בתחילת הסדרה עמוס גוסס וצריך לטוס לטיפולים בשווייץ. לפני כן הוא מבגר את ילדיו בני ה-10 לגיל 15 בעזרת מכונה שהוא בנה - "טורבו טיים", על מנת שישתתפו בפרויקט של אבנר. בזמן ששכב במיטת הטיפולים בשווייץ, הוא מסר למשפחתו הודעה שהוא מת, אך בפועל הוא נכנס למכונת "טורבו טיים" והצעיר את עצמו ב-20 שנה, וחזר ללמד בבית הספר של ילדיו עם זהות חדשה בתור "דדי". הוא התקרב לדגנית והם נהפכו לזוג, וכאשר הוא גילה לה את זהותו האמיתית היא נפרדה ממנו כשהזדעזעה מהידיעה שהוא סיפר לה, אך הם חזרו להיות בני זוג בהמשך העונה. הוא הציל את דגנית מההפנוט של רוברטו לאחר שפרץ למעבדה שלו. בהמשך הוא גילה לאיה וניני שהוא אבא שלהם וסיפר להם איך הצעיר את עצמו. תחילה הם לא האמינו לו, אך כאשר הוא התחיל לשיר את הביטלס, הם באו וחיבקו אותו. לקראת סיום העונה הוא ניצל על ידי רוברטו ממחלה קטלנית בעזרת שאיבת למדא מאיה וניני. בסוף עונה 1 הוא החזיר את ניני לגיל 10. בתחילת עונה 2, הורשע ביחד עם אבנר בעבירות שונות הנוגעות להפעלת פרויקט ״השמיניה״ והוא ניצל ממאסר עקב עדות יאיר שהיה ראש הממשלה, אבל מכונת ה״טורבו טיים״ שבנה יצאה מחוץ לחוק ובעקבות כך הוא הכניס פעם אחרונה את ניני למכונה ששב לגיל 15. באמצע עונה 2 תמר (הפסיכולוגית) עזרה לו להשלים עם העובדה שאיה מתה, אבל בהמשך נחטף על ידי כת "סקורפיו" וגילה שאיה עדיין בחיים. לקראת סוף עונה 2 מתגלה כי נהיה צעיר בזכות "סקורפיו". לאחר שלא מילא את הבטחתו להצעיר את ראש הכת, זה נוקם בו וחוטף את איה, וגרם לדדי לחשוב שהיא מתה בתאונת מטוס. בסוף העונה הוא ניצל על ידי חברי השמיניה וכוחות המשטרה של יואל. בעונה 3 הוא עזר לדגנית עם ההריון ובמקביל ניסה לומר לאבנר את האמת על אלכס (מפקדת המועצה, ואחותה של לילי שבעבר יצא איתה לפני שהתחתן עם לילי) שבהמשך האמין לו. בסוף העונה הוא מחק לשמיניה את הלמדא. בעונה הרביעית נמצא תחת שליטתו של אבשלום כדי לשאוב למדא מתמר וירון, אך הוא הצליח להינצל.
לילי דביר (ליאת ביין) (עונות 1–3): אימם של איה וניני. אשתו לשעבר של עמוס. אחותה הגדולה של אלכס. בעונה 1 היא התחזתה לתורמת ממיאמי שמימנה את כספי הפרויקט של אבנר ויאיר, ולאחר מכן מתגלה כ"הבוס הגדול" שעבד עם רוברטו. בנוסף היא מאוהבת בו. באמצע העונה היא רצחה את יעל (אסיה) לאחר שגילתה שהיא סוכנת במועצה. היא הפלילה את אבנר ששלח את הווירוס שהרג שוטרים ועובדי ממשלה. במהלך העונה היא ניסתה להשיג את גלי הלמדא של השמיניה, אך נכשלה במשימתה, ולקראת סוף העונה היא חטפה את דגנית ואדם כבני ערובה ואיימה עליהם באקדח. בסוף היא נעצרת על ידי יואל ונכנסת לכלא בעקבות הפשעים שעשתה בארץ ובחו״ל. בעונה 2 היא השתחררה מהכלא תמורת הבטחה שלא תפעיל את הטיל הגרעיני וחיכתה לאיה שתטוס איתה לחו״ל. בהמשך נודע שהיא חברה בכת ״סקורפיו״. לאחר שחשבה שאיה מתה היא עזרה לדדי בחיפושים אחריה, וכאשר חברי כת ״סקורפיו״ גילו שהיא עוזרת לו, שניהם נכלאו והופתעו לראות את איה בחיים. היא ברחה מהמשטרה בעזרת מולי בזמן שחברי הכת נתפסו, אך לבסוף גם היא נתפסה. בעונה 3 היא הוחזרה לכלא, אך קיבלה חנינה מיאיר בתמורה למידע על יוליוס ועזרה לסוכני המועצה להציל את השמיניה שנחטפו על ידי יוליוס. חזרה למוטב בסוף עונה 3.
דגנית דרור-דביר (אדית חצור) (עונות 1–3): אימם של בן-בן, תמר וירון. אימם החורגת של איה וניני ובת זוגו של דדי. בת זוגו לשעבר של שלומיק. במשך עונה 1 הייתה המחנכת של השמיניה. היא הופנטה על ידי רוברטו במטרה לעזור לו בתוכנית הנקמה נגד עמוס ואבנר ושאיבת למדא מהשמיניה. רותם חשדה בה בזמן שהייתה מהופנטת כשביקרה בבית משפחת הלוי. בהמשך דדי פרץ למעבדה של רוברטו והציל אותה מההפנוט. היא התקרבה לדדי ונהיו לבני זוג עד שדדי סיפר לה מיהו באמת ונפרדה ממנו כשהזדעזעה לשמוע את הידיעה, אך היא חזרה אליו. לקראת סיום העונה היא נחטפה עם אדם כבני ערובה על ידי לילי שכיוונה עליהם אקדח, ובסוף ניצלו. בסוף עונה 1 עברה לגור עם דדי בבית משפחת דביר ביחד עם בנה בן-בן. בעונה 2 לקחה תחת חסותה את ניצן ועזרה לה להשתקם. בסוף העונה שלומיק הציע לה נישואים כהתנצלות על מעשיו כשטס להודו למשך 11 שנים והשאיר אותה לבד, אך היא סירבה והחליטה להישאר בת הזוג של דדי. בעונה 3 נמצאת בהריון עם דדי. יוליוס (שהיה הרופא שלה) שתל את הווירוס בתוכה כך שהחלק הראשון בתוך גופה של דגנית והחלק השני בתוך גופם של התאומים, כך שאם היא תוליד את התאומים ותיגע בהם, שלושתם עלולים למות, אך ניצן הצילה אותם לאחר שתרמה חלק מהכבד שלה שהכיל את הנוגדן לווירוס. בסוף עונה 3 ילדה את תמר וירון. מסופר בעונה הרביעית שהיא נפטרה.
בן-בן דרור (תובל שפיר) (עונות 1–3): בנם של דגנית ושלומיק והבן החורג של דדי. היה חברו הטוב ביותר של יונתן. אחיהם למחצה של תמר וירון ואחיהם החורג של איה וניני. חבר טוב של רותם. באמצע עונה 1 הוא נחטף על ידי רוברטו ועוזרו כשחשב שהוא המורה הפרטי שלו למתמטיקה וניצל בהמשך העונה. הוא ורותם חשדו שמשהו לא בסדר וחיפשו אחר מאיה ויונתן, כשבסוף העונה איה וניני נחשפו בפניהם וסיפרו להם את האמת. הוא ואמו דגנית עברו לגור בבית משפחת דביר לאחר שדדי ודגנית הפכו לזוג. בעונה 2 הוא גילה ששלומיק הוא האבא שלו ולמד להכיר אותו תוך כדי. הוא נתפס עם רותם ב״מצפה״ על ידי מולי שאמר להם לא לספר לאף אחד על מה שקרה, והיפנט אותו באולם הקולנוע כדי שישכח מהתקרית שהייתה. בעונה 3 התאהב בדריה (חברה של רותם), וחברי השמיניה עזרו לו לצאת איתה. בהמשך הוא נלחם נגד דניאל שפרץ לבית משפחת דביר, והציל את דריה. בסוף העונה הוא נהפך לבן הזוג של דריה. נראה לאחרונה עם דריה בלוקרים של בית הספר ושמו לב למיקה, נטשה והבחור החדש שהכירה חולפים על פניהם לאחר שנמחק להן הזיכרון. בעונה 4 לא ידוע מה עלה בגורלו, אם כי בחנוכה 2019 הודיע רובי דואניאס שבן-בן עבר לפנימייה לאחר מותה של דגנית.